### Resume

På Indenrigs- og Boligministeriets parallelsamfundsliste (offentliggjort den 1. december 2021) er [adresse] udpeget som forebyggelsesområde. [adresse] er defineret som AAB Vejles afd. 1, 8, 12, 15 og 44.

Det er ved lov indført krav om obligatorisk fleksibel udlejning i forebyggelsesområder.

Udlejningsaftalen for [adresse] (afd. 1, 8, 12, 15, og 44) forelægges hermed til udvalgets drøftelse og godkendelse.

### Sagsfremstilling

Folketinget vedtog i 2021 aftalen "Blandede boligområder - næste skridt i kampen med parallelsamfund". I forbindelse med aftalen er der indført en ny kategori af boligområder - Forebyggelsesområder. Vejle Kommune har i 2022 3 områder på listen med forebyggelsesområder - [adresse], [adresse] og [adresse].

I samarbejde med boligforeningerne er Vejle Kommune forpligtet til at styre indflytningen i de 3 forebyggelsesområder via fleksibel udlejning.

Der har siden 2018 været aftaler om fleksibel udlejning i hhv. [adresse] og [adresse].

![](data:image/png;base64...)

Figur 1. Kort over de berørte afdelinger i [adresse].

"[adresse]" består af 5 afdelinger i [adresse] med i alt 1.224 lejemål og afd. 26 består af 306 lejemål.

![](data:image/png;base64...)

Figur 2: Betingelser for tilknytning af obligatorisk fleksibel udlejning.

Line Krogh tager udgangspunkt i kriterierne for parallelsamfund, men grænseværdierne er lavere.

Kriterierne tages op til revision senest 4 år efter de er fastsat.

Det er et lovkrav at indføre fleksibel udlejning i forebyggelsesområder. Kravet om fleksibel udlejning bortfalder, når et boligområde ikke længere opfylder kriterierne for at være et forebyggelsesområde. Der kan herefter indgåes aftale om almindelig brug af fleksibel udlejning.

Kriterierne for et forebyggelsesområde er vedhæftet sagen som bilag.

Trafiklys 2022

[adresse] er i [adresse] kategoriseret som et fokusområde - et "gult" område.

Trafiklys er vedhæftet sagen som bilag.

I [adresse] er Skolegade tillige kategoriseret som et fokusområde i kommunens boligsociale monitoreringsværktøj, men er ikke af ministeriet udpeget som forebyggelsesområde, da antallet af beboere i området ikke overstiger 1.000 beboere.

Forvaltningen monitorerer udviklingen i [adresse].

Rammeaftalen for udlejningsværktøjer i [adresse]

Byrådet godkendte den 14. august 2019 i pkt. 161, Rammeaftale for udlejningsredskaber for [adresse] (se bilag).

Formålet med rammeaftalen er at styrke den strategiske anvendelse af udlejningsredskaber baseret på datadreven kategorisering af boligområder (trafiklys), og hermed skabe forudsætningerne for blandede boligområder med en alsidig beboersammensætning.

Der er tilgået en ny kategori for boligområder - "forebyggelsesområder" - derfor ønsker forvaltningen at udarbejde et tillæg til rammeaftalen. Rammeaftalen er gældende til 31. december 2022, hvorefter den skal revideres med virkning fra den 1. januar 2023.

Boligsocial Helhedsplan 2021-2025

Som et forebyggende tiltag i [adresse] indgår [adresse] i den nye Boligsociale Helhedsplan 2021-2025, der blev godkendt af Byrådet den 3. november 2021 i pkt. 217.

Lovgrundlag

For almene familieboliger, der er beliggende i et udsat boligområde, jf. lov om almene boliger § 61a, stk. 1, og som hverken er omfattet af reglerne om kommunal anvisningsret, aftalt anvisning eller som udslusningsboliger, skal boligorganisationen anvise ledige boliger efter særlige kriterier, herunder beskæftigelses- og uddannelseskriterier.

Kommunalbestyrelsen fastsætter og offentliggør kriterierne med henblik på at styrke beboersammensætningen i boligområderne. Kriterierne tages op til revision senest efter 4 år og bortfalder, når boligområdet ikke længere opfylder kriterierne for at være et forebyggelsesområde.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender anvendelsen af fleksibel udlejning i [adresse] (AAB Vejles afd. 1, 8, 12, 15, 26 og 44). |

### Beslutning

Godkendt.